Pielikums Nr.5

Līgums Nr.____

	[bookmark: _Hlk76479695]Līguma datums ir pēdējā pievienotā elektroniskā paraksta un laika zīmoga datums
	 



	Pašvaldības sabiedrība ar ierobežotu atbildību “Vecliepājas primārās veselības aprūpes centrs”, reģistrācijas numurs 42103024382, adrese: Republikas iela 5, Liepāja, tās valdes locekļa ____________ _________ personā, kura rīkojas saskaņā ar nolikumu un ierakstiem komercreģistrā, turpmāk tekstā – Pasūtītājs, no vienas puses, un

	________________________, reģistrācijas numurs ______________, juridiskā adrese: _______________, tās _____________ ___________ personā, kura rīkojas saskaņā ar ________________, turpmāk tekstā – Izpildītājs, kopā un atsevišķi sauktas - Puses, noslēdz šāda satura līgumu, turpmāk tekstā – Līgums:  

1. Līgumā lietotie termini
Tehniskā specifikācija – SIA “Koblenz drošība”, reģistrācijas Nr.40003317923, izstrādātā ugunsdrošības signalizācijas sistēmas projekta tehniskā dokumentācija (būvprojekts Nr/2025/19/12-1), kas definē prasības, parametrus, funkcijas, materiālus un tehniskos risinājumus, kas nepieciešami sistēmas izstrādei (Līguma pielikums Nr.1). 
Būvobjekts – ēka Republikas ielā 5, Liepājā atbilstoši Tehniskajā specifikācijā norādītajam telpu plānam.
Darbi – būvdarbi un citi darbi, kurus Izpildītājs veic, lai realizētu būvniecības ieceri dabā saskaņā ar publiskā iepirkuma dokumentāciju, Līgumu, tā pielikumiem un Latvijas Republikā spēkā esošiem normatīvajiem aktiem un Pasūtītāja prasībām.
Būvdarbu izpildes grafiks – Pasūtītāja organizētā iepirkuma ietvaros Izpildītāja iesniegts un pirms Līguma noslēgšanas precizēts atbilstoši faktiskajiem apstākļiem būvdarbu izpildes laika plānojums, kurā fiksēti Darbu izpildes posmi Būvobjektā pa dienām, ievērojot faktu, ka darbu izpilde notiek ārpus Pasūtītāja noteiktā darba laika (Līguma pielikums Nr.2). 
Finanšu piedāvājums – Izpildītāja piedāvātā Līgumcena Pasūtītāja organizētā iepirkuma ietvaros par Darbiem, neieskaitot PVN (Līguma pielikums Nr.3).
Defekts – jebkura neatbilstība projekta dokumentācijai, būvnormatīviem un/vai kvalitātes standartiem, kas radusies būvdarbu laikā vai garantijas periodā. Tas var būt gan vizuāli redzams bojājums, gan slēpts trūkums, kas pasliktina būves funkcionēšanu, drošumu vai vizuālo izskatu. Par Defektiem atzīstamo netikai, bet arī nekvalitatīvi veikti Darbi, Līguma noteikumiem neatbilstoši materiāli un/vai Darbi,  kā arī citi būvdarbu defekti, kas ietekmē ilgmūžību un/vai rada funkciju traucējumus.  
PVN – pievienotās vērtības nodoklis saskaņā ar normatīvajiem aktiem.
UATS - Ugunsgrēka atklāšanas un trauksmes izziņošanas sistēma. 
BIS – būvniecības informācijas sistēma. 
Pieņemšanas – nodošanas akts – Pušu parakstīts dokuments, kas apliecina atsevišķa posma Darbu paveikšanu;
Gala pieņemšanas – nodošanas akts – Pušu parakstīts dokuments, kas apliecina visu Darbu pieņemšanu kopumā (Līguma pielikums Nr.4). 




2. Līguma priekšmets
Pasūtītājs ir īstenojis Publisko iepirkuma likuma 9.pantā noteikto procedūru ar nolūku veikt UATS izbūvi saskaņā ar Tehnisko specifikāciju, un spēkā esošajiem normatīvajiem aktiem Pasūtītājam piederošajā Būvobjektā. 
Atbilstoši konkursa nolikumam par Publiskā iepirkuma uzvarētāju atzīts un līguma slēgšanas tiesības ir ieguvis Izpildītājs. 
2.1. Ievērojot iepirkuma rezultātus, Pasūtītājs uzdod un apmaksā, bet Izpildītājs ar saviem resursiem apņemas veikt UATS ierīkošanas Darbus Pasūtītājam piederošajā Būvobjektā. 
2.2. Darbi tiek veikti saskaņā ar Tehnisko specifikāciju, atbilstoši šim Līgumam un tā pielikumiem un Latvijas Republikā spēkā esošajiem normatīvajiem aktiem, Izpildītāja iesniegtā Būvdarbu izpildes grafikā norādītajos termiņos.  
2.3. Veicamo Darbu apjoms ir norādīts Līgumam pievienotajā Izpildītāja iepirkumā iesniegtajā Darbu apjomu tāmē (Līguma pielikums Nr.5) un Tehniskajā specifikācijā.

3. Līguma spēkā stāšanās un Darbu izpildes termiņš
3.1. Līgums stājas spēkā pēc pēdējā droša elektroniskā paraksta un laika zīmoga pievienošanas.  
3.2. Darbu izpildes kopējais termiņš ir ne vairāk kā 2 mēneši no Līguma spēkā stāšanās dienas. Darbu izpildes datums tiek fiksēts Gala pieņemšanas - nodošanas aktā. 

4. Līguma kopējā summa un norēķinu kārtība
4.1. Līguma kopējā summa ir EUR________ (______ euro, __centi) turpmāk – Līguma kopējā summa, tajā skaitā:
4.1.1. EUR ________(___ euro, ___centi) – līgumcena;
4.1.2. EUR________ (___ euro, ___centi) pievienotās vērtības nodoklis 21% (divdesmit viens procents), (turpmāk – PVN), kas tiek maksāts Pievienotās vērtības nodokļa likumā noteiktajā kārtībā.
4.2. Līguma kopējā summā iekļautas visas izmaksas, kas nepieciešamas, lai pilnībā izpildītu Darbus, tajā skaitā visi materiāli, būvizstrādājumi, mehānismi, instrumenti, tehnika, Darbu izpildei piesaistīto cilvēkresursu un apakšuzņēmēju atalgojums, valsts un pašvaldību noteiktie nodokļi, nodevas un citas izmaksas par dokumentu (atļauju, izziņu, licenču, u.c.) noformēšanu un saņemšanu, palīgdarbu, palīgmateriālu, mehānismu un darbaspēka izmaksas, izpilddokumentācijas sagatavošanas un iesniegšanas izmaksas. 
4.3. Līgumcenā ir iekļauta samaksa par jebkādu Darbu nepilnību vai defektu novēršanu Darbu izpildes gaitā, izmaiņu un/vai labojumu veikšanu jau realizētajos Darbos, ja ir konstatēti Izpildītāja veikto Darbu defekti.
4.4. Samaksa tiek veikta par Līgumā noteiktajiem un atbilstoši Līguma noteikumiem paveiktajiem un pieņemtajiem Darbiem, pārskaitot naudas līdzekļus uz Izpildītāja norādīto kontu kredītiestādē, sekojošā kārtībā: 
4.4.1. par iepriekšējā mēnesī faktiski izpildītajiem Darbiem 10 (desmit) darba dienu laikā no Izpildītāja sagatavota rēķina saņemšanas, ko Izpildītājs iesniedz Pasūtītājam 10 (desmit) darba dienu laikā no brīža, kad Puses abpusēji parakstījušas iepriekšējā mēnesī faktiski izpildīto Darbu Pieņemšanas – nodošanas aktu; 
4.4.2. par visiem izpildītajiem Darbiem, tai skaitā par faktiski izpildītajiem Darbiem pēdējā mēnesī, 20 (divdesmit) darba dienu laikā no brīža, kas iestājušies visi šādi priekšnoteikumi: 
4.4.2.1. Starp Pusēm ir abpusēji parakstīts Gala pieņemšanas-nodošanas akts;
4.4.2.2. Būvobjekts ir pieņemts ekspluatācijā atbilstoši normatīvo aktu prasībām;
4.4.2.3. Izpildītājs ir iesniedzis Līguma noteikumiem atbilstošu Garantijas laika nodrošinājumu;
4.4.2.4. Izpildītājs ir iesniedzis Līguma noteikumiem atbilstošu rēķinu par veiktajiem Darbiem.
Par samaksas dienu tiek uzskatīts datums, kurā Pasūtītājs kredītiestādē ir veicis attiecīgās maksājuma summas pārskaitījumu uz Izpildītāja norēķinu kontu.
Ja Līgumā noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas Pasūtītājam radās jebkādas Izpildītāja darbības un/vai bezdarbības dēļ, tai skaitā, bet ne tikai līgumsaistību neizpildes dēļ, arī izdevumi, kas saistīti ar trešo personu piesaistīšanu Darbu izpildē un/vai trūkumu novēršanā, Pasūtītājs ir tiesīgs to vienpusēji ieturēt, veicot norēķinus, paziņojot par to Izpildītājam.
5. Būvobjekta nodošana
Pasūtītājs nodod Izpildītājam Būvobjektu, kad ir iestājušies visi zemāk minētie nosacījumi:
5.1.1. Pasūtītājam ir iesniegtas visas Līgumā paredzētās apdrošināšanas;
5.1.2. Kad Izpildītājs ir saņēmis visas nepieciešamās atļaujas Darbu veikšanai, tajā skaitā iesniedzis paskaidrojuma rakstu BIS Darbu uzsākšanai;
5.1.3. Izpildītājs ir saskaņojis ar Pasūtītāju precizēto Būvdarbu izpildes grafiku.
Ar brīdi, kad Būvobjekts nodots Izpildītājam līdz Gala pieņemšanas - nodošanas akta abpusējās parakstīšanas brīdim, Izpildītājs uzņemas atbildību par Būvobjektu, tai skaitā par Darbu izpildes ietvaros Būvobjektā izvietotajiem materiāliem, tehniku un darba rīkiem, par procesiem, par normatīvo aktu pārkāpumiem, par vispārējo kārtību Būvobjektā, ciktāl tas saistāms ar vai attiecas uz Izpildītāja veiktajiem darbiem Būvobjektā. 

6. Pasūtītāja tiesības un pienākumi
Pasūtītāja pienākumi: 
6.1.1. Sniegt Izpildītājam nepieciešamo informāciju Darbu veikšanai, ja Pasūtītāja rīcībā tāda ir;
6.1.2. Nodrošināt Izpildītājam piekļuvi Būvobjektam Darbu veikšanai Līgumā noteiktajā kārtībā;
6.1.3. Līgumā noteiktajā kārtībā un termiņos veikt samaksu par veiktajiem un šajā Līgumā noteiktajā kārtībā pieņemtajiem Darbiem;
6.1.4. Izsniegt pilnvarojumus, ja tādi ir nepieciešami Darbu izpildei.
Pasūtītāja tiesības: 
6.1.5. Kontrolēt visu materiālu un būvizstrādājumu kvalitātes atbilstību Līgumam, tā pielikumiem, normatīviem aktiem, ražotāja noteiktām kvalitātes un iestrādes prasībām, un neatbilstību gadījumā prasīt to nomaiņu;
6.1.6. Kontrolēt Līguma izpildi, veicot foto fiksācijas un darbu izpildes gaitas dokumentēšanu;
6.1.7. Nepieņemt un neapmaksāt Līguma noteikumiem neatbilstoši veiktus Darbus;
6.1.8. Iesniegt Izpildītājam pretenzijas par Darbu izpildi un pieprasīt pārtaisīt/pārbūvēt jau veiktus un pieņemtus būvdarbus vai to daļu, ja Pasūtītājs konstatē defektus;
6.1.9. Ja Izpildītājs Līgumā noteiktajā kārtībā un/vai termiņā nav izpildījis Darbus vai to daļu, vai nav novērsis Līgumā noteiktajā kārtībā konstatētos defektus, uzdot jebkurai trešajai personai pēc saviem ieskatiem veikt Darbus vai attiecīgo Darbu daļu vai novērst defektus uz Izpildītāja rēķina, brīdinot Izpildītāju, nosūtot elektroniskā pasta vēstuli uz šajā Līgumā norādīto e-pasta adresi vismaz 5 (piecas) darba dienas iepriekš, 
6.1.10. Noteikt jebkuru izpildīto Darbu vai to daļas ekspertīzi, pieaicinot neatkarīgus ekspertus. Ja ekspertīzes rezultātā tiek konstatēti defekti, kas radušies Izpildītāja vainas dēļ, ekspertīzes izdevumu segšanu uzdot Izpildītājam;
6.1.11. Pieprasīt, lai Izpildītājs pārtrauc un neturpina Darbu izpildē iesaistīt personas, kuras:
6.1.11.1. Pieļauj normatīvajos aktos noteikto prasību, Līguma un/vai Darbu izpildes vietā noteiktās kārtības pārkāpumus;
6.1.11.2. Tām uzticētos pienākumus pilda neprofesionāli, nolaidīgi vai nevērīgi, vai tām nav pienācīgas kvalifikācijas, iemaņu vai pieredzes Darbu izpildei;
6.1.11.3. Apdraud darba drošības prasības vai citu Būvobjektā esošo personu drošību. 

7. Izpildītāja tiesības un pienākumi
Izpildītāja pienākumi 
7.1.1. Nodrošināt, ka tam ir visas nepieciešamās licences, atļaujas, apdrošināšanas polises un ka tās ir spēkā visu Darbu veikšanas laiku;
7.1.2. Nodrošināt, ka pirms Līguma parakstīšanas tas ir veicis pilnu izpēti Būvobjektā, un  sekojoši kā lietpratējs veicamo Darbu jomā ir uzņemas risku par iespējamām kļūdām un neprecizitātēm Darbu izmaksu aprēķinā; 
7.1.3. Uzturēt spēkā visā Līguma darbības laikā un Garantijas laikā civiltiesiskās atbildības apdrošināšanu, tajā skaitā atbildīgā Darbu vadītāja profesionālo civiltiesisko apdrošināšanu;
7.1.4. Saņemt no iestādēm, citām juridiskām un fiziskām personām visu Darbu izpildei nepieciešamo dokumentāciju, norādījumus, noteikumus, atļaujas, saskaņojumus, piekrišanas, apstiprinājumus, akceptus, uzziņas, licences, izmantojot BIS vai citu atbilstošu dokumentu aprites mehānismu. Pēc Darbu pabeigšanas patstāvīgi nodrošināt Būvobjektā veikto Darbu nodošanu ekspluatācijā; 
7.1.5. Visā Darbu veikšanas laikā nodrošināt, ka Būvobjektā atrodas Izpildītāja pārstāvis, kuram ir tiesības risināt visus ar Darbu izpildi saistītus jautājumus;
7.1.6. Pirms Darbu uzsākšanas precizēt un saskaņot ar Pasūtītāju iepirkuma piedāvājumam pievienoto Darbu veikšanas grafiku atbilstoši faktiskajiem apstākļiem un Līguma noslēgšanas laikam, ievērojot faktu, ka darbu izpilde nodrošināma ārpus Pasūtītāja noteiktā darba laika; 
7.1.7. Veikt vecās sistēmas demontāžu un utilizāciju; 
7.1.8. Veikt visu Darbam nepieciešamo materiālu, būvizstrādājumu, iekārtu, aprīkojuma iegādi un nodrošināt to transportēšanu līdz iestrādes vietai Būvobjektā; 
7.1.9. Veikt Darbus labā kvalitātē Līgumā noteiktajā kārtībā un termiņos, ievērojot Tehniskās specifikācijas prasības, normatīvo aktu un materiālu ražotāju noteiktās tehnoloģiju prasības. Bez papildus maksas pārtaisīt, pārbūvēt būvdarbus vai to daļu, ja tam par pamatu ir Pasūtītāja konstatēta Izpildītāja saistību neizpilde vai nepienācīga izpilde;
7.1.10. Pēc darbu izpildes nodrošināt sabojātās apdares atjaunošanu; 
7.1.11. Nodrošināt, ka Darbus veic kvalificēti speciālisti, kuru kvalifikācija atbilst Iepirkuma un normatīvo aktu prasībām. Nepielaist pie Darbu veikšanas personas, kuras ir tādā stāvoklī, kas var apdraudēt pienācīgu Darbu izpildi;
7.1.12. [bookmark: Add_][bookmark: _Hlk158377295]Ievērot darba drošības un aizsardzības, ugunsdrošības, apkārtējās vides aizsardzības prasības un nodrošināt to izpildi. Pirms Darbu izpildes norīkot atbildīgo par darba aizsardzību, ugunsdrošību un elektrodrošību Būvobjektā normatīvajos aktos noteiktajā kārtībā, kā arī uzņemties pilnu atbildību par šī punkta noteikumu neizpildi un izraisītajām sekām;
7.1.13. [bookmark: Add_2]Nekavējoties iesniegt Pasūtītājam detalizētu informāciju par jebkuru nelaimes gadījumu, kas saistīts ar veselības aizsardzības un/vai darba drošības jautājumiem, kā arī jebkādām trešo personu izvirzītām pretenzijām saistībā ar veselības aizsardzības un/vai darba drošības jautājumiem;
7.1.14. Ne retāk kā vienu reizi divās nedēļās organizēt Pasūtītāja un Izpildītāja sanāksmes par Darbu izpildes gaitu un iespējamiem Darbu izpildes kavējumiem. Nekavējoties, bet ne vēlāk kā 24 stundu laikā informēt Pasūtītāju par visiem apstākļiem, kuri var negatīvi ietekmēt Darbu izpildi un kuri var radīt šķēršļus turpmākai Darbu kvalitātei un savlaicīgai izpildei;
7.1.15. Uzņemties atbildību par Darbu dokumentēšanu un minēto dokumentu glabāšanu un atrašanos Būvobjektā un/vai atbilstošu augšupielādēšanu un apstiprināšanu BIS. 
7.1.16. Pēc Pasūtītāja pieprasījuma iesniegt tam ar Darbu izpildi saistītu informāciju un/vai dokumentāciju; 
7.1.17. Atlīdzināt Pasūtītājam un/vai trešajām personām Izpildītāja nodarītos zaudējumus Būvobjektam, Būvobjekta inženiertīkliem, infrastruktūrai, iekārtām, mehānismiem, materiāliem, ja tie radušies Izpildītāja prettiesiskas vai nolaidīgas rīcības rezultātā;
7.1.18. Apmaksāt visus valsts un/vai pašvaldības iestāžu uzliktos sodus vai radītos zaudējumus trešajām personām, ja Izpildītājs Līguma izpildes ietvaros pārkāpj Līguma un/vai normatīvo aktu prasības, 
7.1.19. Saņemot Pasūtītāja pretenziju par Darbu kvalitāti, defektiem, trūkumiem vai citām neatbilstībām, par saviem līdzekļiem tos novērst pretenzijā norādītajā termiņā;
7.1.20. Darbu veikšanas procesā nodrošināt pasākumus, kas nepieļauj pastiprinātu izgarojumu un/vai putekļu izplatību. Darbu veikšanas vietā un ar to saistītajās telpās nodrošināt tīrību un kārtību, nepieciešamības gadījumā izmantojot savu telpu un teritorijas uzkopšanas  personālu;
7.1.21. Patstāvīgi noslēgt līgumu ar atkritumu apsaimniekotāju, nodrošinot būvgružu un atkritumu izvešanu;
7.1.22. Būvdarbu izpildes laikā netraucēt Būvobjekta funkcionālo darbību kā veselības aprūpes iestādei, nodrošinot, ka visi Darbi tiek veikti ārpus Pasūtītāja noteiktā darba laika. Ne vēlāk kā divas dienas iepriekš rakstiski brīdināt Pasūtītāju par iespējamiem darbības traucējumiem un saskaņot ar Pasūtītāju inženierkomunikāciju atslēgšanas laiku un termiņu, kā arī darbus, kas var traucēt Pasūtītāja un/vai Būvobjekta lietotāja darbībai (troksnis, vibrācija, putekļi);
7.1.23. Informēt Pasūtītāju vismaz vienu dienu iepriekš, uzaicinot veikt iepriekšēju pārbaudi, ja kādu būvdarbu daļu paredzēts aizsegt vai arī kādas Darbu daļas vēlāka pārbaude varētu būt apgrūtināta;
7.1.24. Apmācīt Pasūtītāja pārstāvjus izmantot un apkalpot uzstādītās iekārtas un sistēmas;
7.1.25. Nodrošināt, ka 10 darba dienu laikā pēc veikto Darbu pabeigšanas un apakšuzņēmēja rēķina saņemšanas tiek veikta norēķināšanās ar visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām; 
7.1.26. Līgumos ar apakšuzņēmējiem iekļaut izpildīto Darbu pieņemšanas noteikumus atbilstoši  2022.gada 12.jūlija Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” noteiktajai kārtībai, ja Izpildītājs Līguma izpildei ir piesaistījis apakšuzņēmējus. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.
Izpildītāja tiesības:
7.1.27. Saņemt no Pasūtītāja nepieciešamo informāciju Darbu izpildes ietvaros, ja šāda informācija ir Pasūtītāja rīcībā;
7.1.28. Savlaicīgi sniegt iebildumus Pasūtītājam, ja atsevišķu saistību izpilde Pasūtītāja ieskatā ir apgrūtināta Pasūtītāja rīcības dēļ;
7.1.29. Saskaņojot ar Pasūtītāju izsniegšanas termiņus un pēc Izpildītāja pieprasījuma, saņemt Darbu izpildei nepieciešamos Pasūtītāja pilnvarojumus, tajā skaitā darbam BIS.

8. Darbu ikmēneša nodošana – pieņemšana
Izpildītājs līdz kārtēja mēneša desmitajam datumam par iepriekšējā mēnesī faktiski veiktajiem būvdarbiem iesniedz Pasūtītājam Izpildītāja parakstītu Pieņemšanas – nodošanas aktu, kurā tiek norādīti attiecīgajā periodā un pavisam kopā izpildītie Darbi un izpildīto Darbu aprēķins naudas izteiksmē (EUR), kā arī atlikumā neizpildītie apjomi un aprēķins (EUR). 
Pieņemšanas – nodošanas aktu Izpildītājs sagatavo programmā MS Office Excel, saglabājot visas oriģinālās aprēķiniem izmantotās formulas. 
Ikmēneša Darbu pieņemšanas – nodošanas aktu Pasūtītājs izskata un pārbauda veiktos Darbus 5 darba dienu laikā un pieņem vienu no šādiem lēmumiem: 
8.1.1. Ja Pasūtītājam nav pretenziju pret veiktajiem Darbiem, Pasūtītājs paraksta ikmēneša Darbu pieņemšanas – nodošanas aktu un vienu tā eksemplāru atgriež Izpildītājam;
ja Pasūtītājam ir iebildumi par veikto Darbu kvalitāti, atbilstību Līgumam, tā pielikumiem un/vai normatīvo aktu prasībām, vai Pasūtītājam ir iebildumi pret izmantotajiem materiāliem, būvizstrādājumiem, un/vai risinājumiem, vai Pasūtītājam nav uzrādīti vai iesniegti visi pamatoti nepieciešamie dokumenti, kas apstiprina attiecīgo Darbu veikšanu un dod iespēju Pasūtītājam pārbaudīt attiecīgos Darbus, Pasūtītājs var atteikties parakstīt ikmēneša Pieņemšanas – nodošanas aktu. Darbu pieņemšanas atteikuma gadījumā Pasūtītājs nosūta Izpildītājam pretenziju, norādot konstatētos trūkumus.
Ja Pasūtītājs noteiktajā termiņā neparaksta Darbu izpildes aktu, kā arī neiesniedz Izpildītājam pretenziju, uzskatāms, ka Pasūtītājs izpildītos būvdarbus ir pieņēmis termiņa pēdējā dienā. 
Ja izpildītājs piekrīt Pasūtītāja pretenzijā norādītajam, Izpildītājs Pušu saskaņotā termiņā un uz sava rēķina novērš norādītos trūkumus. Pēc trūkumu novēršanas tiek atkārtota attiecīgo Darbu nodošana.
Ja Izpildītājs nepiekrīt Pasūtītāja Pretenzijā norādītajam, tas 10 darba dienu laikā no Pretenzijas saņemšanas dienas iesniedz Pasūtītājam pamatotus rakstiskus iebildumus par Pretenzijā norādītajām nepilnībām.
Ja Pasūtītājs nepiekrīt iebildumiem uz Pretenziju, viņam ir pienākums pasūtīt Darbu ekspertīzi. Ekspertīzes uzdevums ir novērtēt faktiski izpildīto Darbu apjomu, kvalitāti, atbilstību dokumentācijai un/vai iestrādes tehnoloģijām.
Ja ekspertīze neapstiprina Pasūtītāja pretenzijā norādīto, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā. 
Ja ekspertīze apstiprina Pasūtītāja pretenzijā norādīto, Pasūtītājs, ņemot vērā defektu novēršanai nepieciešamo darbu apjomu, specifiku, meteoroloģiskos apstākļus, kā arī būvizstrādājumu piegādes termiņus, nosaka saprātīgu termiņu trūkumu novēršanai. Pēc defektu novēršanas tiek atkārtota attiecīgo Darbu nodošana.
Ja defekti ir konstatēti daļā būvdarbu, tad Pasūtītājs pieņem tos būvdarbus, kuru izpildē defekti nav konstatēti. 
Darbu izpildes akta parakstīšana neatņem Pasūtītājam tiesības visā Līguma spēkā esamības laikā, kā arī garantijas termiņa laikā izteikt pretenzijas par izpildīto būvdarbu defektiem, un Izpildītājam ir pienākums novērst defektu aktā norādītos vai garantijas laikā pieteiktos būvdarbu defektus par saviem līdzekļiem.

9. Gala pieņemšanas – nodošanas akts
Pilnībā pabeidzot visus Darbus, Izpildītājs iesniedz Pasūtītājam Izpildītāja parakstītu Gala pieņemšanas - nodošanas aktu. Gala pieņemšanas – nodošanas aktam Izpildītājs pievieno visus nepieciešamos dokumentus, materiālu un iekārtu ekspluatācijas rokasgrāmatas, kā arī citus dokumentus un materiālus, kas apliecina būvdarbu izpildi un kas dod iespēju Pasūtītājam pilnībā pārliecināties par Darbu pienācīgu izpildi. 
Līdz Gala pieņemšanas – nodošanas akta iesniegšanai Izpildītājam:
Pilnībā jāpabeidz Darbi; 
Jāizved no Būvobjekta visi būvgruži un atkritumi;
Jāizved no Būvobjekta visas iekārtas, instrumenti, būvmateriālu atlikumi;
Jāveic Būvobjekta sakopšana;
Jāveic iekārtu testēšana;
Jāiepazīstina Pasūtītājs ar Darbiem;
Jānodrošina Pasūtītāja darbinieku iekārtu ekspluatācijas un kopšanas apmācība.
Saņemot Gala pieņemšanas – nodošanas aktu un tam pievienotos dokumentus un materiālus, Pasūtītājs pārliecinās, ka ir ievēroti visi Līgumā noteiktie priekšnoteikumi Gala pieņemšanas – nodošanas akta iesniegšanai, izskata to 10 darba dienu laikā un pieņem vienu no šādiem lēmumiem:
9.1.1. Ja ir ievēroti visi Līgumā noteiktie priekšnoteikumi Gala pieņemšanas – nodošanas akta iesniegšanai un Pasūtītājam nav pretenziju pret Darbu kvalitāti, izmantotajiem materiāliem un/vai risinājumiem, standartu, tehnisko noteikumu ievērošanu, tai skaitā pienācīgi novērsti iepriekš konstatētie trūkumi un nepilnības, Darbi izpildīti atbilstoši Līgumam un tā pielikumiem, Būvdarbu izpildes grafikam, normatīvo aktu prasībām, Pasūtītājs paraksta Gala pieņemšanas – nodošanas aktu un vienu tā eksemplāru atgriež Izpildītājam;
9.1.2. Pasūtītājs ir tiesīgs atteikties pieņemt būvdarbus un atteikties parakstīt Gala pieņemšanas – nodošanas aktu, ja Pasūtītājam ir iebildumi par veikto būvdarbu kvalitāti, atbilstību Līgumam un tā pielikumiem, normatīvo aktu prasībām, izmantotajiem materiāliem un/vai risinājumiem, standartu, tehnisko noteikumu neievērošanu, kā arī, ja Sākotnējam būvdarbu pieņemšanas – nodošanas aktam nav pievienoti visi pamatoti nepieciešamie dokumenti, kas apstiprina būvdarbu pabeigšanu, kvalitāti un dod iespēju Pasūtītājam pārbaudīt Darbus. Šajā gadījumā Pasūtītājs iesniedz Izpildītājam pretenziju, norādot konstatētos trūkumus un turpmākā Pušu rīcība īstenojama atbilstoši šī Līguma 8.nodaļā noteiktai kārtībai.  
Gadījumā, ja Būvobjektā pēc Gala pieņemšanas – nodošanas akta parakstīšanas atradīsies Izpildītājam piederošas mantas, tās tiks uzskatītas par pamestām. Šajā gadījumā Izpildītājam jāatlīdzina Pasūtītājam visi izdevumi, kas būs saistīti ar Būvobjekta atbrīvošanu un/vai lietu utilizāciju. 
Darbu Gala pieņemšanas-nodošanas akta parakstīšana vai jebkāda cita apliecinājuma saņemšana neatbrīvo Izpildītāju  no atbildības par Darbu un materiālu kvalitāti, kā arī neatņem Pasūtītājam tiesības Līguma izpildes laikā vai Garantijas laikā izteikt Izpildītājam pretenzijas par izpildīto Darbu kvalitāti un prasīt konstatēto defektu novēršanu uz Izpildītāja rēķina. 
Pēc Gala pieņemšanas – nodošanas akta parakstīšanas Izpildītājs veic nepieciešamās darbības Būvobjekta nodošanai ekspluatācijā normatīvajos aktos noteiktajā kārtībā un iesniedz pasūtītājam Būvvaldes izdotu apliecinājumu par Būvobjekta nodošanu ekspluatācijā.  
10. Darba aizsardzība un ugunsdrošība
10.1. Uzsākot Līguma izpildi, Pasūtītājs ar šo Līgumu norīko Izpildītāju par darba aizsardzības projekta vadītāju Ministru kabineta 2003.gada 25.februāra noteikumu Nr.92 “Darba aizsardzības prasības, veicot būvdarbus”, izpratnē, un tam ir pienākums nodrošināt pienākumu un prasību izpildi, kas atbilstoši darba aizsardzības regulējošo normatīvo aktu prasībām jāveic darba aizsardzības projekta vadītājam un Pasūtītājam.
10.2. Izpildītājs nodrošina, ka darba aizsardzības koordinators vai Izpildītāja piesaistītais darba aizsardzības speciālists normatīvajos aktos noteiktā kārtībā apseko Būvobjektu un pārbauda, vai tiek ievērotas darba aizsardzības prasības.
10.3. Izpildītājs Līguma darbības ietvaros nodrošina Ministru kabineta 2016. gada 19. aprīļa noteikumu Nr.238 “Ugunsdrošības noteikumi” ievērošanu Būvobjektā un par saviem līdzekļiem nodrošina noteikumu  3.3.sadaļas “Vispārīgās ugunsdrošības prasības būvobjektā” prasību izpildi.

11. Kvalitātes garantijas
11.1. Izpildītājs garantē izpildīto Darbu un iekārtu kvalitāti, drošumu un ekspluatācijas īpašības 2 (divus) gadus, turpmāk tekstā - garantijas termiņš, no dienas, kad Būvobjekts ir nodots ekspluatācijā. Minētais attiecas arī uz Izpildītāja piegādātām un uzstādītām iekārtām, un, ja nepieciešams, Izpildītājs nodrošina papildus garantiju ražotāja noteiktajai.
Gadījumā, ja garantijas termiņa laikā tiek konstatēti kādi defekti, izņemot tos defektus, kas radušies objekta nepareizas ekspluatācijas rezultātā, tiek sastādīts defektu akts, kuru paraksta Puses. Izpildītājam ir pienākums ne vēlāk kā Pasūtītāja norādītajā termiņā un uz sava rēķina novērst visus Garantijas laika ietvaros konstatētos un Pasūtītāja norādītos defektus un/vai citus Darbu trūkumus. 
11.2. Par Būvobjekta apsekošanas, defektu akta sastādīšanas un/vai parakstīšanas laiku un vietu Pasūtītājs paziņo Izpildītājam 2 darba dienas iepriekš.
11.3. Avārijas gadījumā Izpildītājam jāierodas Būvobjektā 4 stundu laikā no paziņošanas brīža. 
11.4. Pasūtītājs nosūta rakstisku paziņojumu par Līguma 11.4.punktā un/vai 11.5.punktā minēto uz šajā Līgumā norādīto kontaktpersonas e-pastu, kā arī nepieciešamības gadījumā papildus sazinās telefoniski. 
11.5. Ja kāda Puse izvairās no defektu akta parakstīšanas, tad aktu paraksta ieinteresētā Puse vienpusēji.
11.6. Ja garantijas termiņa ietvaros uzstādīto iekārtu vai sistēmas apkopi veic Pasūtītāja izvēlētas trešās personas, ievērojot Izpildītāja iesniegtos ekspluatācijas un apkopes noteikumus, tas neietekmē garantijas spēkā esamību, un tas nevar būt par pamatu atteikumam pildīt garantijas saistības.
11.7. Ja Izpildītājs nav uzsācis paziņoto defektu novēršanu Pasūtītāja norādītajā termiņā vai nav pienācīgi novērsis paziņotos defektus vai bojājumus Pasūtītāja norādītajā termiņā, Pasūtītājam, par to rakstiski paziņojot Izpildītājam, ir tiesības, defektu un bojājumu novēršanu veikt saviem spēkiem vai pieaicinot jebkuru Pasūtītāja izvēlētu trešo personu. Visus zaudējumus, izmaksas un izdevumus, kas Pasūtītājam tieši vai netieši radās, veicot defektu un bojājumu novēršanu saviem spēkiem vai pieaicinot Pasūtītāja izvēlētas personas, sedz Izpildītājs. 

12. Līguma garantijas saistību nodrošinājums
12.1. Līguma garantijas laika nodrošinājums ir:
12.1.1. garantijas termiņa bankas garantija, turpmāk – Bankas garantija;
vai
12.1.2. neatsaucama pirmā pieprasījuma beznosacījumu garantijas termiņa apdrošināšanas polise, turpmāk – Apdrošināšanas polise;
12.2. Līguma izpildes laikā Bankas garantija var tikt aizstāta ar Apdrošināšanas polisi un otrādi. Faktu apstiprinoši dokumenti tiek pievienoti Līgumam.
12.3. Bankas garantija un Apdrošināšanas polise sagatavojama ievērojot šī Līguma 6.pielikumā noteiktos būtiskos nosacījumus. 
12.4. Izpildītājs ne vēlāk kā 14 (četrpadsmit) dienu laikā pēc Gala darbu pieņemšanas un nodošanas akta abpusējas parakstīšanas saņem Bankas garantiju vai Apdrošināšanas polisi 5% (piecu procentu) apmērā no Līgumā noteiktā kārtībā pieņemto Darbu kopējās summas (bez PVN). 
12.5. Izpildītājs nodrošina garantijas saistību nodrošinājuma spēkā esamību visā Līgumā noteiktajā garantijas termiņā.

13. Līguma izpildē iesaistītā personāla un apakšuzņēmēju nomaiņa
Gadījumā, ja Līguma izpildes laikā Izpildītājam ir nepieciešamība veikt apakšuzņēmēja nomaiņu vai jauna apakšuzņēmēja piesaisti, tas nekavējoties paziņo par to Pasūtītājam. Līguma izpildē iesaistītā personāla un/vai apakšuzņēmēju nomaiņu, un jaunu personāla un/vai apakšuzņēmēju piesaisti Puses veic Publisko iepirkumu likuma 62.panta noteiktajā kārtībā. 
Līguma izpildē iesaistītā personāla nomaiņu Izpildītājam ir tiesības veikt, ja: 
13.1.1. Izpildītājs pierāda, ka ir izbeigtas tiesiskās attiecības ar konkrēto speciālistu, līdz ar to nav iespējama konkrētās personas dalība Līguma izpildē; 
13.1.2. pēc Pasūtītāja iniciatīvas, ja apakšuzņēmējs vai tā darbinieki neatbilst Līguma un/vai Tehniskās specifikācijas prasībām, un/vai normatīvo aktu prasībām;
13.1.3. cita iemesla dēļ, ja Pasūtītājs uzskata par pamatotu. 
Paziņojums Pasūtītājam par apakšuzņēmēja nomaiņu sastāv no sekojošiem dokumentiem:
13.1.4. rakstveida pieteikuma, kurā norāda apakšuzņēmējam izpildei nododamos darbus un darbu summas vērtību;
13.1.5. rakstveida apakšuzņēmēja apliecinājuma par gatavību veikt apakšuzņēmējam nododamos darbus.
Pasūtītājs noraida piedāvāto apakšuzņēmēju un/vai personālu un Izpildītājam ir pienākums atrast un piedāvāt Pasūtītājam citu apakšuzņēmēju un/vai personālu, ja:
13.1.6. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
13.1.7. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem pretendentu izslēgšanas gadījumiem;
13.1.8. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst PIL 42.panta otrajā daļā minētajiem pretendentu izslēgšanas gadījumiem;
13.1.9. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
Ja Izpildītājs neievēro Līgumā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darbu izpildi līdz Izpildītājs ir novērsis konstatētos pārkāpumus, vienlaikus Līgumā noteiktais Darbu izpildes netiek pagarināts.
Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies izpildītāja nodarbināto apakšuzņēmēju saistību izpildes ietvaros.

14. Grozījumi Līgumā
Gadījumā, ja stājas spēkā tādi normatīvo aktu grozījumi, kas būtiski ietekmē vai var ietekmēt Līguma noteikumus, Puses vienojas par grozījumu izdarīšanu Līgumā. Ja normatīvo aktu izmaiņas nav savienojamas ar Līguma turpināšanu, Līgums tiek izbeigts. 
Līguma grozījumi iespējami šādos gadījumos: 
14.1.1. veicot Darbus, tika konstatēta nepieciešamība veikt izmaiņas Darbu apjomos un/vai veikt tādus Darbus, kas netika iekļauti Tehniskajā specifikācijā, jo to nebija iespējams paredzēt pirms Darbu uzsākšanas;  
14.1.2. ir nepieciešams veikt papildus Darbus, kas ir saprātīgi nepieciešami kā iepirkuma priekšmeta funkcionāls vai tehnoloģisks papildinājums ar nolūku uzlabot ekspluatāciju vai samazināt ekspluatācijas izmaksas;   
14.1.3. Pasūtītājs ir pieļāvis un atzinis pieļautās kļūdu/as Tehniskajā specifikācijā, neiekļaujot būtiskus un Līguma izpildei nepieciešamus Darbus. 
Gadījumā, ja savā piedāvājumā iepirkuma ietvaros Izpildītājs ir norādījis konkrētus materiālus un/vai iekārtas, tas ir tiesīgs Darbu veikšanai izmantot ekvivalentus materiālus un/vai iekārtas, pirms tam veicot šādu materiālu un/vai iekārtu saskaņošanu ar Pasūtītāju un pierādot materiālu un/vai iekārtu ekvivalenci, kā arī iesniedzot pierādījumus, ka piedāvājumā iepirkuma ietvaros norādītos materiālus/iekārtas no Izpildītāja neatkarīgu iemeslu dēļ:
14.1.4. nav iespējams iegādāties un saņemt vispār;
14.1.5. materiālu un/vai iekārtu piegādes var kavēties tādā apmērā, kas var kavēt veikt Darbus Līgumā noteiktajos termiņos. 
Ja piedāvātie materiāli/iekārtas ir lētāki nekā piedāvājumā iepirkuma ietvaros norādītie, Puses noslēdz vienošanos par Līgumcenas samazināšanu.
Slēdzot vienošanos pie Līguma, Darbu laikā var veikt izmaiņas Darbos, Darbu apjomos vai var veikt papildu darbus, nepārsniedzot kopā 15% no Līgumā noteiktās sākotnējās Līgumcenas. 
Darbu izpildes kopējo termiņu Pasūtītājs var grozīt šādos gadījumos:
14.1.6. ja tiek veiktas izmaiņas veicamo Darbu apjomā;
14.1.7. ja Pasūtītāja saistību savlaicīgas neizpildes dēļ tikusi apgrūtināta Izpildītāja saistību izpilde, ar nosacījumu, ka Izpildītājs ir nekavējoties rakstiski informējis Pasūtītāju par šādu saistību neizpildi un tās ietekmi uz Līguma izpildes termiņiem;
14.1.8. ja pēc Līguma noslēgšanas radušies no Izpildītāja neatkarīgi, objektīvi apstākļi, kuru dēļ ir traucēta saistību izpilde un Izpildītājs ir nekavējoties rakstiski informējis Pasūtītāju par šādu apstākļu iestāšanos.
Puse, kura ierosina izmaiņas Līgumā, iesniedz otrai Pusei rakstveida iesniegumu ar pamatojumu.  
Pusēm par Līguma grozījumiem jāslēdz rakstveida vienošanās. Ja Puses nevar vienoties, paliek spēkā Līguma noteikumi. 

15. Pušu atbildība
15.1. Puses var izbeigt Līgumu jebkurā brīdī, par to savstarpēji rakstveidā vienojoties.
15.2. Pasūtītājs ir tiesīgs vienpusēji atkāpties no Līguma, rakstveidā paziņojot par to Izpildītājam 5 darba dienas iepriekš, ja: 
15.2.1. Izpildītājs kavē Līgumā noteikto Darbu izpildes termiņu ilgāk kā par 30 dienām;
15.2.2. Izpildītājs ir pieļāvis Līguma vai tā pielikumu, normatīvo aktu vai citu pārkāpumu, kas uzskatāms par būtisku;
15.2.3. Izpildītājs veic Darbus zemā kvalitātē;
15.2.4. Ir pieņemts un stājies spēkā Konkurences padomes lēmums, kas liedz Izpildītājam piedalīties publiskajos iepirkumos;
15.2.5. Ja Izpildītājam vai tā darbiniekam ir anulētas atļaujas/licences, kas nepieciešamas Darbu izpildei;
15.2.6. ir pieņemts tiesas lēmums par Izpildītāja maksātnespēju, Izpildītājam piemērots tiesiskās aizsardzības process, vai Izpildītājs ir uzsācis likvidāciju, vai ir apturēta Izpildītāja saimnieciskā darbība;
15.2.7. ja Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
15.3. Ja Pasūtītājs izbeidz Līgumu jebkurā no šī Līguma 15.2.1.-15.2.7.punktos noteiktajiem gadījumiem, Izpildītājs Pasūtītāja noteiktajā termiņā maksā līgumsodu 10% apmērā no Līgumcenas.
15.4. Pasūtītājam ir tiesības vienpusēji atkāpties no Līguma, paziņojot par to Izpildītājam rakstveidā ja:
15.4.1. Pasūtītājam Darbu izpilde vairs nav nepieciešama; 
15.4.2. Pasūtītāja nepietiekoša finansējuma gadījumā;
15.4.3. Ir iestājies kāds no Publisko iepirkumu likuma 64.panta pirmās daļas 1.-3.punktā noteiktajiem gadījumiem.  
15.5. Ja Pasūtītājs izbeidz Līgumu jebkurā no šī Līguma 15.4.1.-15.4.3.punktos noteiktajiem gadījumiem, Puses veic galējo norēķinu par faktiski izpildītajiem un Pasūtītāja pieņemtajiem Darbiem 10 darba dienu laikā no dienas, kad Puses ir parakstījušas Pieņemšanas – nodošanas aktu, kas saskaņojams šajā Līgumā noteiktajā kārtībā un procedūrā un ja Izpildītājs ir iesniedzis Līguma noteikumiem un Pušu parakstītajam Pieņemšanas - nodošanas aktam atbilstošu rēķinu, un, ja rēķinam ir pievienots garantijas saistību nodrošinājums par faktiski izpildītiem un pasūtītāja pieņemtajiem Darbiem. 
15.6. Ja Līgums tiek izbeigts pirms termiņa, Izpildītāja pienākums ir atbrīvot Būvobjektu ne vēlāk kā 10 darba dienu laikā no paziņojuma saņemšanas no Izpildītājam piederošajām mantām un būvgružiem, kā arī veikt Būvobjekta sakopšanu. Pretējā gadījumā Izpildītājam jāatlīdzina Pasūtītājam visi izdevumi, kas būs saistīti ar Būvobjekta atbrīvošanu.
15.7. Ja Līgums ir izbeigts pirms termiņa neatkarīgi no tā izbeigšanās iemesliem, Izpildītājs nav tiesīgs pieprasīt no Pasūtītāja jebkādu zaudējumu atlīdzību, kompensācijas, izdevumu un izmaksu atlīdzināšanu, līgumsodu un jebkādu citu naudas summu samaksu.
15.8. Gadījumā, ja Izpildītājs kavē Darbu izpildi šī Līguma 3.2.punktā noteiktajā termiņā un/vai kavē citu starp Pusēm pielīgtu Darbu izpildes vai trūkumu novēršanas termiņu, Pasūtītājs ir tiesīgs piemērot Izpildītājam līgumsodu 0,5% apmērā no Darbu Līgumcenas par katru nokavēto dienu, nepārsniedzot 10 % no Darbu Līgumcenas.
Par Līguma 4.4.punktā noteiktā maksājuma kavējuma termiņiem bez pamatota iemesla Izpildītājam ir tiesības piemērot Pasūtītājam līgumsodu 0,5% apmērā no kavētās maksājuma summas par katru nokavēto dienu, nepārsniedzot 10% procentus no pamatparāda. 
15.9. Pasūtītājam ir tiesības piemērot Izpildītājam līgumsodu 10% apmērā no Līgumcenas, gadījumā, ja tas atsakās no Līguma izpildes bez Līgumā noteiktā pamata.
15.10. Līgumsodu samaksa neatbrīvo Puses no Līguma saistību izpildes.
15.11. Puses atbild par zaudējumiem, kas viņu darbības vai bezdarbības dēļ Līguma izpildes rezultātā nodarīts otrai Pusei un/vai trešajām personām.
15.12. Ja valsts vai pašvaldības institūcija ir uzlikusi naudas sodu Pasūtītājam par to, ka nav izpildīts kāds no Līgumā noteiktajiem Izpildītāja pienākumiem, tad Pasūtītājam ir tiesības prasīt no Izpildītāja zaudējumu atlīdzību uzliktā naudas soda apmērā.
15.13. Pasūtītājam ir tiesības samazināt Līguma ietvaros Izpildītājam izmaksājamo naudas summu par tādu summu, kas nepieciešama līgumsoda, zaudējumu un/vai citu prasījumu dzēšanai.

16. Nepārvarama vara
16.1. [bookmark: _Toc58054018]Puses neatbild par šajā Līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara ir tādi ārkārtēji apstākļi, kurus Puses nav varējušas paredzēt vai novērst, to skaitā dabas katastrofas, ugunsgrēki, karadarbība, masu nekārtības, streiki u.c. apstākļi, kas nav pakļauti Pušu saprātīgai kontrolei.
16.2. Izveidojoties nepārvaramas varas situācijai, viena Puse par to nekavējoties, ne vēlāk kā 3 darba dienu laikā pēc šādu apstākļu iestāšanās dienas, paziņo otrai Pusei rakstveidā. Puse, kas nokļuvusi nepārvaramas varas apstākļos, iesniedz otrai Pusei dokumentus, ko izsniegušas kompetentas iestādes, kas apstiprina nepārvaramas varas apstākļu iestāšanos. 
16.3. Ja Līguma turpmāka izpilde nepārvaramas varas iedarbības dēļ nav iespējama, Puses rīkojas šī Līguma 15.5.punktā noteiktajā kārtībā. 

17. Kontaktpersonas
17.1. Pasūtītāja kontaktpersona ir:
17.1.1. Vārds, uzvārds, amats:
17.1.2. Tālruņa numurs:
17.1.3. e-pasta adrese:
17.2. Izpildītāja  kontaktpersona ir:
17.2.1. Vārds, uzvārds, amats: 
17.2.2. Tālruņa numurs:
17.2.3. e-pasta adrese: 
17.3. Līguma darbības laikā Puses var iecelt citas kontkatpersonas/atbildīgās personas un pārstāvjus, par to rakstveidā informējot otru Pusi.

18. Personas datu apstrāde un aizsardzība
18.1. Fizisko personu datu apstrāde šī Līguma ietvaros tiek veikta saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk šīs sadaļas ietvaros – Regula) un citiem normatīvajiem aktiem, kas attiecas uz fiziskas personas datu aizsardzību un apstrādi.
18.2. Pusēm ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.
Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. 

19. Konfidencialitāte
Puses apņemas ievērot konfidencialitāti, tajā skaitā:
19.1.1. nodrošināt Līgumā minētās informācijas neizpaušanu;
19.1.2. neizpaust ar šo Līgumu saistītu dokumentu saturu, kā arī tehniska, komerciāla un jebkāda cita rakstura informāciju, kas Pusei kļuvusi pieejama Līguma izpildes gaitā;
19.1.3. neizpaust informāciju, kuru Puse noteikusi kā komercnoslēpumu. Izpildītājs nevar noteikt par komercnoslēpumu Līguma priekšmetu un tā izpildes rezultātu.
Izpildītājs nodrošina, ka tā apakšuzņēmēji un darbinieki ievēro un izpilda nosacījumus par konfidencialitāti.
Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
Izpildītājs nodrošina, ka Izpildītāja darbinieki, apakšuzņēmēji un jebkura cita Darbu izpildē piesaistīta  persona ievēro pilnu konfidencialitāti attiecībā uz jebkuriem Būvobjekta telpās esošiem dokumentiem un materiāliem jebkādā formā, ar kuriem Izpildītāja darbiniekiem un/vai apakšuzņēmējiem un to darbiniekiem ir iespēja apzināti vai neapzināti iepazīties Darbu izpildes laikā. Ir aizliegta jebkuru Būvobjekta telpās esošo dokumentu, informācijas nesēju vai to saturu kopēšana, fotografēšana, filmēšana vai to izņemšana. 
Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš.

20. Citi noteikumi
20.1. Gadījumā, ja spēku zaudē kāds no normatīvajiem aktiem, kas regulē Līguma izpildi, un tā vietā stājas spēkā cits normatīvais akts, Pusēm turpmāk jārīkojas, ievērojot spēkā esošo normatīvo aktu. Ja rodas pretruna starp Līgumu un normatīvo aktu, Puses piemēro normatīvā akta noteikumus un nepieciešamības gadījumā slēdz rakstisku vienošanos par turpmāko Līguma izpildes kārtību.
20.2. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar normatīvo aktu noteikumiem vai citiem Līguma mērķiem un saturam atbilstošiem noteikumiem.
20.3. Visi Līguma grozījumi un papildinājumi tiek izdarīti rakstiski, Pusēm tos parakstot.
20.4. Visi Līgumā minētie pielikumi, kā arī pēc Līguma noslēgšanas sastādītie Līguma grozījumi un papildinājumi, ja tie ir sastādīti, ievērojot Līguma noteikumus, ir Līguma neatņemamas sastāvdaļas.
20.5. Puses 5 (piecu) darba dienu laikā paziņo viena otrai par juridiskās adreses vai faktiskās atrašanās vietas, kontaktpersonas, kredītiestādes vai citu rekvizītu maiņu, iesniedzot rakstveida iesniegumu. 
20.6. Līgums noformēts un parakstīts elektroniskā dokumenta veidā  latviešu valodā,  uz __ (________) lapām. Līguma spēkā stāšanās diena ir pēdējā pievienotā drošā elektroniskā paraksta un tā laika zīmoga pievienošanas datums.
20.7. Līgumam tā noslēgšanas brīdī pievienoti šādi pielikumi, kas ir Līguma neatņemamas sastāvdaļas:

20.7.1. Līguma 1.pielikums: Tehniskā specifikācija uz __ lapām;
20.7.2. Līguma 2.pielikums: Būvdarbu izpildes grafiks uz __ lapām;
20.7.3. Līguma 3.pielikums: Finanšu piedāvājums iepirkumā uz __ lapām;
20.7.4. Līguma 4.pielikums: Gala pieņemšanas – nodošanas akta paraugs;
20.7.5. Līguma 5.pielikums: Darbu apjomu tāme uz __ lapām;
20.7.6. Līguma 6.pielikums: Garantijas laika nodrošinājumā iekļaujamie būtiskākie noteikumi uz 2 lapām.

21. PUŠU REKVIZĪTI UN PARAKSTI
	[bookmark: _Hlk226447105]Pasūtītājs:
Nosaukums: Pašvaldības sabiedrība ar ierobežotu atbildību “Vecliepājas primārās veselības aprūpes centrs”
Reģistrācijas numurs: 42103024382, 
Adrese: Republikas iela 5, Liepāja
Banka:
Konta Nr.:

Vārds, uzvārds, amats
	Izpildītājs: 
Nosaukums: 
Reģistrācijas numurs: 
Adrese: 
Banka:
Konta Nr.:



Vārds, uzvārds, amats



Dokuments parakstīts ar drošu elektronisko parakstu un satur laika zīmogu




Līguma 4.pielikums
Gala pieņemšanas – nodošanas akts
Dokumenta datums ir pēdējā pievienotā elektroniskā paraksta un laika zīmoga datums 
Pašvaldības sabiedrība ar ierobežotu atbildību “Vecliepājas primārās veselības aprūpes centrs”, reģistrācijas numurs 42103024382, adrese: Republikas iela 5, Liepāja, tās valdes locekļa ____________ _________ personā, kura rīkojas saskaņā ar nolikumu un ierakstiem komercreģistrā, turpmāk tekstā – Pasūtītājs, no vienas puses, un

________________________, reģistrācijas numurs ______________, juridiskā adrese: _______________, tās _____________ ___________ personā, kura rīkojas saskaņā ar ________________, turpmāk tekstā – Izpildītājs, kopā un atsevišķi sauktas – Puses, paraksta šo aktu, ņemot vērā šādus nosacījumus:

1. Puses 202__.gada _________ noslēdza Līgumu Nr. _____ par _____, turpmāk tekstā – Līgums. 

2. Puses apliecina, ka Izpildītājs saskaņā ar Līgumu un tā pielikumiem Pasūtītāja interesēs ir veicis _____________________ (turpmāk – Darbi) pilnā apjomā un labā kvalitātē. 


3. Puses konstatē, ka saskaņā ar Līguma ____. Punktu par Darbu izpildi Pasūtītājs apņēmies samaksāt Izpildītājam EUR _____ (___________) bez PVN. Darbu faktiskās izmaksas ir EUR ___ ( ________ ) bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā. 


4. Izpildītājs apzinās, ka Gala pieņemšanas – nodošanas akta parakstīšana neatbrīvo no citu Līguma noteikto saistību izpildes, un samaksa tiks veikta tikai pēc visu Līgumā noteikto saistību izpildes, tajā skaitā Būvobjekta nodošanas ekspluatācijā un garantijas laika garantijas iesniegšanas. 


5. Puses apliecina, ka: 

5.1. Izpildītājs ir nodevis un Pasūtītājs ir pieņēmis Darbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. Tml.), ražotāju (pārdevēju, piegādātāju) garantijas, kā arī visu citu Līgumā paredzēto dokumentāciju; 
5.2. Izpildītājs ir izvedis no Būvobjekta visus būvgružus un atkritumus;
5.3. Izpildītājs ir izvedis no Būvobjekta visas iekārtas, instrumentus, būvmateriālu atlikumus;
5.4. Izpildītājs ir veicis Būvobjekta sakopšanas darbus; 
5.5. Izpildītājs ir veicis iekārtu testēšanu un tās ir pilnā darba kārtībā; 
5.6. Izpildītājs ir nodrošinājis Pasūtītāja darbinieku iekārtu ekspluatācijas un kopšanas apmācību. 

6. Darbu pabeigšanas datums ir 202__. Gada _____. ________.

7. Saskaņā ar Līguma ___. Punktu Pasūtītājs no Izpildītājam izmaksājamās summas veic līgumsoda ieturējumu  EUR _____ (___________euro, ___ centi) (ja attiecināms).

8. Akts sagatavots uz ___ lapām elektroniska dokumenta veidā un parakstīts ar drošu elektronisko parakstu.  
9. Aktam pievienots Pasūtītājam iesniegto dokumentu saraksts uz ______ lapām.
10. Pušu rekvizīti un paraksti: 
	Pasūtītājs:
Nosaukums: Pašvaldības sabiedrība ar ierobežotu atbildību “Vecliepājas primārās veselības aprūpes centrs”
Reģistrācijas numurs: 42103024382, 
Adrese: Republikas iela 5, Liepāja
Banka:
Konta Nr.:

Vārds, uzvārds, amats
	Izpildītājs: 
Nosaukums: 
Reģistrācijas numurs: 
Adrese: 
Banka:
Konta Nr.:



Vārds, uzvārds, amats



Dokuments parakstīts ar drošu elektronisko parakstu un satur laika zīmogu

















Līguma 6.pielikums

Garantijas laika nodrošinājumā iekļaujamie būtiskākie noteikumi


Pašvaldības sabiedrība ar ierobežotu atbildību “Vecliepājas primārās veselības aprūpes centrs”, reģistrācijas numurs 42103024382, adrese: Republikas iela 5, Liepāja, turpmāk tekstā – Pasūtītājs, Līgumā par Ugunsgrēka atklāšanas un trauksmes izziņošanas sistēma izbūvi Pasūtītajam piederošajā objektā Republikas ielā 5, Liepājā ir izvirzījis prasību par garantijas laika saistību nodrošinājuma iesniegšanu, kas pieļaujams vienā no diviem veidiem: 
· garantijas termiņa bankas garantija;
· neatsaucama pirmā pieprasījuma beznosacījumu garantijas termiņa apdrošināšanas polise. 

Ievērojot faktu, ka dažādu pakalpojumu sniedzēju garantijas laika saistību nodrošinājuma formas un veidnes var atšķirties, Pasūtītājs neveido noteiktas formas, bet norāda, ka garantijā cita starpā iekļaujami sekojoši noteikumi: 

1. Garantijas adresāts: Pašvaldības sabiedrība ar ierobežotu atbildību “Vecliepājas primārās veselības aprūpes centrs”, reģistrācijas numurs 42103024382, adrese: Republikas iela 5, Liepāja
2. (norādāms Darbu izpildītāja nosaukums un adrese) kā Izpildītājs un Pasūtītājs 202__.gada _._______ ir noslēguši līgumu Nr. ______, turpmāk tekstā - Līgums, saskaņā ar kuru Izpildītājs ir veicis Ugunsgrēka atklāšanas un trauksmes izziņošanas sistēmas izbūves darbus Pasūtītajam piederošajā objektā Republikas ielā 5, Liepājā; 
3. Saskaņā ar Līguma (norāda līguma datumu, numuru un Līguma punktu, kas paredz garantijas laika nodrošinājumu) Izpildītājam ir jāiesniedz garantijas laika garantija __% (procenti vārdiem) apmērā no līgumcenas Līgumā noteikto Izpildītāja saistību izpildes nodrošināšanai.
4. Ievērojot minēto, mēs, (norāda Uzņēmuma vai kredītiestādes nosaukumu, reģistrācijas numuru un adresi), informējam, ka esam piekrituši sniegt minēto saistību izpildes nodrošinājumu, un apņemamies sekojošo: 
1) saņemot Pasūtītāja pirmo rakstisko pieprasījumu, kurā minēts, ka Izpildītājs nav izpildījis Līgumā noteiktās garantijas laika saistības un ir iestājies kāds no Līgumā minētajiem garantijas gadījumiem, bez iebildumiem izmaksāt prasīto summu kopējās Līgumā noteiktās garantijas nodrošinājuma summas EUR (norādāma summa cipariem saskaņā ar līguma noteikumiem) (norādāma summa vārdiem saskaņā ar līguma noteikumiem) ietvaros; 
2) neizvirzīt prasību, lai pirms pieprasījuma iesniegšanas Pasūtītājs pieprasītu parādu no Izpildītāja;
3) garantijas laika nodrošinājuma summu izmaksāt tajā skaitā sekojošos gadījumos:
· garantijas saistību nekvalitatīvu vai nesavlaicīgu izpildes, vai neizpildes vispār gadījumos;
· gadījumos, kad Izpildītājs vai tā pieaicinātas trešās personas ar prettiesisku darbību, ļaunprātīgu nolūku vai neuzmanību nodarījis Pasūtītājam zaudējumus, veicot konstatēto defektu novēršanas darbus garantijas ietvaros.
5. Šī garantija ir spēkā līdz ___ (norādāms datums atbilstoši līguma noteikumiem) (ieskaitot), un visas prasības saistībā ar šo garantiju jāiesniedz ________________ (norādāms juridiskās personas nosaukums, reģistrācijas numurs, adrese, e-pasta adrese, tālrunis), Latvijā līdz augstāk minētajam datumam. Pēc šī datuma garantija zaudēs spēku.
6. Šo Garantiju regulē Starptautiskās tirdzniecības kameras noteikumi „The ICC Uniform Rules for Demand Guarantees” (URDG), 2010 Revision, International Chamber of Commerce Publication No.758 (tālāk tekstā - Pieprasījuma garantijas noteikumi), bet attiecībā uz jautājumiem, kurus neregulē Pieprasījuma garantijas noteikumi, šai Garantijai piemērojami Latvijas Republikas normatīvie akti. 
7. Prasības un strīdi, kas saistīti ar šo Garantiju, izskatāmi Latvijas Republikas tiesā saskaņā ar Latvijas Republikas normatīvajiem aktiem.

